**Հ Ա Շ Վ Ե Տ Վ ՈՒ Թ Յ ՈՒ Ն**

**2024 թվականի մարտի 25-ից 29-ը**

**Ռուսաստանի Դաշնության ք․ Սանկտ-Պետերբուրգ գործուղման արդյունքների մասին**

1. **Անունը, ազգանունը, զբաղեցրած պաշտոնը․**

Կարեն Բալայան-ՀՀ ՊԵԿ մաքսանենգության դեմ պայքարի վարչության շնագիտական /կենտրոն/ բաժնի պետ /Ժ․Թ/,

1. **Գործուղման վայրը և ժամկետները․**

Ռուսաստանի Դաշնության ք․ Սանկտ-Պետերբուրգ, 2024 թվականի մարտի 25-ից 29-ը:

1. **Հրավիրող կողմը․**

Հրավերը ստացվել է 28.12.2023թ.-ի թիվ 71151-2023 գրությամբ՝ ԱՊՀ անդամ պետությունների մաքսային ծառայությունների ղեկավարների խորհրդի իրավապահ մարմինների ղեկավարների կոմիտեի գործադիր քարտուղար պարոն Օ․Վ․ Բականովից կողմից։

1. **Գործուղման նպատակը (աշխատանքային ո՞ր խնդրի լուծման համար էր նախատեսված գործուղումը).**

Գործուղումը նախատեսված էր կինոլոգիական հարցերով աշխատանքային խմբի 29-րդ հանդիպմանը մասնակցելու նպատակով

1. **Քննարկված թեմաները․**

Գործուղման ընթացքում քննարկվել են ստորև ներկայացված թեմաները

* ԱՊՀ անդամ պետությունների մաքսային ծառայությունների կինոլոգիական ստորաբաժանումների միջև անցկացվող ծառայողական շների բազմամարտի առաջնության անցկացման կանոնների նախագծի հաստատման վերաբերյալ հարցերը։
* Մաքսային մարմինների իրավապահ գործունեության շրջանակներում կինոլոգիական աջակցության վերաբերյալ ուսումնական նյութերի նախագծի նախապատրաստման վերաբերյալ թեմաները։
* Մաքսային մարմինների կինոլոգիական գործունեության զարգացման հետ կապված ուսումնամեթոդական նյութերի հարցերը,
* շնավարժության հիմունքների հարցերն ու պատասխանները,
* շների վարքի և վարժեցման ֆիզոլոգիայի հիմունքները,
* շների վարժեցման ընթացքում կիրառվող խթանիչները (գրգռիչները),
* շների աշխատանքը հեշտացնող և բարդացնող պայմանները,
* տարբեր տեսակի ծառայությունների համար կիրառվող վարժեցման պիտանի շների ընտրությունը։
* Անցկացվել է «մաքսային հսկողության ժամանակ նավի վրա ծառայողական շների կիրառման առանձնահատկությունները» թեմայով պրակտիկ դասընթաց ։

1. **Հանդիպումները, ելույթները, բարձրացված կամ քննարկված հարցերը․**

* Այցի շրջանակներում հանդիպումներ են տեղի ունեցել ՌԴ կինոլոգիական ծառայության ղեկավար Ա․ Վ․ Չերկավսկու, Հյուսիս-արևմտյան օպերատիվ մաքսատան իրավապահ գործունեության գծով պետի տեղակալ Ա․Ա․ Սոկոլովայի, Ղազախստանի Հանրապետության ֆինանսական մոնիտորինգի գործակալության շնագիտական կենտրոնի ղեկավար Ա․Ս․ Կուտկուժինովայի, Ուզբեկստանի Հանրապետության մաքսային կոմիտեի ազգային շնագիտական կենտրոնի տնօրեն Ֆ․Բ․ Ֆառուխի և այլ մասնակիցների հետ։

Հանդիպումների ընթացքում ներկայացվել են ՀՀ-ում թմրանյութերի և հոգեմետ դեղերի, զենք-զինամթերքի և պայթուցիկ նյութերի, թութունի և թղթադրամների հայտնաբերման ոլորտում զարգացումները, նախատեսվող բարեփոխումները, ինչպես նաև՝ քննարկվել են շնավարժների՝ սահմանակետերում աշխատանքի կազմակերպման հարցերը:

ՌԴ կինոլոգիական ծառայության ղեկավար Ա․ Վ․ Չերկավսկու հետ ձեռք է բերվել պայմանավորվածություն ՌԴ շնագիտական կենտրոնի բազայի վրա կազմակերպել և անցկացնել անասնաբույժի վերապատրաստման դասընթացներ։

1. **Հանդիպման կամ հավաքի ժամանակ ընդունված որոշումները, պայմանավորվածությունները, ստորագրված փաստաթղթերը.**

* Ընդունվել է որոշում հաստատել ԱՊՀ անդամ պետությունների մաքսային ծառայությունների կինոլոգիական կենտրոնների միջև անցկացվող ծառայողական շների բազմամարտի առաջնության անցկացման կանոնների նախագիծը։
* Ձեռք է բերվել պայմանավորվածություն 2024թ․-ի մայիսի 27-ից 31-ն ընկած ժամանակահատվածում ՈՒզբեկստանի Հանրապետության ք․ Տաշքենդում կազմակերպել և անցկացնել մաքսային ծառայությունների կինոլոգիական կենտրոնների մասնագետ-կինոլոգների և ծառայողական շների համար նախատեսված հատուկ ուսուցողական և գործնական սեմինար՝ կիրառելով բնական թմրամիջոցներ։

1. **Առաջարկությունները, դրանց ընթացք տալու վերաբերյալ առաջարկները՝ եղանակը, ձևը, ժամկետները, պատասխանատուները, ակնկալվող արդյունքները:**

* Կինոլոգիական կենտրոնների ղեկավարներին առաջարկվել է դիտարկել 2025թ․-ին աշխատանքային խմբի միջոցառումներն իրենց երկրում անցկացնելու հնարավոր տարբերակները և մինչև 2024թ․-ի հուլիսի 1-ը ներկայացնել առաջարկություն վերը նշված հարցի վերաբերյալ։
* Աշխատանքային խմբի քարտուղարության առաջարկվել է 2024թ․-ի հոկտեմբեր ամսին կազմակերպել և անցկացնել մաքսային ծառայությունների կինոլոգիական կենտրոնների շնավարժ-մասնագետների որակավորման բարձրացման և փորձի փոխանակման միջազգային կուրսեր և մինչև 2024թ․-ի մայիսի 20-ը ԱՊՀ անդամ պետությունների մաքսային ծառայությունների կինոլոգիական կենտրոններին ուղարկել հրավերը։

1. **Ստորագրությունը, ամսաթիվը**

Կարեն Բալայան



«01» Ապրիլի 2024թ․